**คำแถลงนโยบาย**

**ของ**

**นายทิพย์ชยภล เพทายวิราพันธ์**

**นายกองค์การบริหารส่วนตำบลคลองเรือ**

**แถลงต่อสภาองค์การบริหารส่วนตำบลคลองเรือ**

**วันที่ 11 เดือน มกราคม พ.ศ.2565**

**-------------------------------**

**เรียน ประธานสภา และสมาชิกสภาองค์การบริหารส่วนตำบลคลองเรือ ทุกท่าน**

กระผม **นายทิพย์ชยภล เพทายวิราพันธ์** นายกองค์การบริหารส่วนตำบลคลองเรือ ขออนุญาต เรียนท่านประธานสภาฯ ผ่านไปยังสมาชิกสภาฯ และพี่น้องประชาชนชาวตำบลคลองเรือ ที่เคารพทุกท่าน เพื่อรับทราบโดยทั่วกัน

ตามที่มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลคลองเรือ อำเภอวิหารแดง จังหวัดสระบุรี เมื่อวันอาทิตย์ที่ 28 พฤศจิกายน พ.ศ.2564 และคณะกรรมการการเลือกตั้ง ได้ประกาศผลการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล คลองเรือ เมื่อวันที่ 20 ธันวาคม 2564 ที่ผ่านมา กระผม **นายทิพย์ชยภล เพทายวิราพันธ์** ได้รับเลือก ให้เป็นนายกองค์การบริหารส่วนตำบลคลองเรือ ในฐานะผู้บริหารซึ่งจะต้องเป็นผู้นำในการบริหารการพัฒนาเพื่อให้เกิดประโยชน์และความผาสุกของประชาชนชาวตำบลคลองเรือ ตามพระราชบัญญัติสภาตำบล และองค์การบริหารส่วนตำบล พ.ศ.2537 (ฉบับที่ 7) พ.ศ.2562 มาตรา 58/5 ก่อนนายกองค์การบริหาร ส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหาร ส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการ ลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล กระผม **นายทิพย์ชยภล เพทายวิราพันธ์** จึงขอแถลงนโยบายในการบริหารงานต่อสภาฯ อันทรงเกียรตินี้ โดยมีหลักการว่า จะยึดมั่น ในระบอบประชาธิปไตย โดยเน้นการมีส่วนร่วมของประชาชน ยึดมั่นในระเบียบกฎหมายเพื่อให้เกิดความยุติธรรมและความเที่ยงตรง ความโปร่งใส และจะแก้ไขปัญหา เพื่อตอบสนองความต้องการของประชาชน อย่างทั่วถึง รวดเร็ว โดยใช้ทรัพยากรบุคคลทุกภาคส่วนและสร้างทีมงานให้มีประสิทธิภาพภายใต้การบริหารจัดการที่ดี และประสานความร่วมมือทุกด้าน ทั้งนี้ กระผมได้กำหนดนโยบายไว้ 6 ด้าน ดังนี้

**1. นโยบายด้านโครงสร้างพื้นฐาน ด้านสาธารณูปโภค และการพัฒนาแหล่งน้ำ**

1.1 ดำเนินการก่อสร้าง ปรับปรุง ถนนสายหลัก ถนนสายรอง ให้มีสภาพสมบูรณ์ใช้การได้ดีและมีประสิทธิภาพ

1.2 จัดให้มีไฟฟ้าสาธารณะในชุมชนอย่างทั่วถึง เพื่อให้เกิดความปลอดภัยแก่ชีวิต และทรัพย์สินของประชาชน

1.3 พัฒนาแหล่งน้ำเพื่อการอุปโภคและเพื่อการเกษตรให้ทั่วถึงและเพียงพอ

1.4 ก่อสร้าง ปรับปรุง ซ่อมแซม ระบบประปาให้ได้มาตรฐานอย่างเพียงพอ

**2. นโยบายด้านเศรษฐกิจ**

2.1 ส่งเสริมการผลิตสินค้าในชุมชนและสินค้าที่เป็นภูมิปัญญาท้องถิ่น เพื่อให้มีการ สร้างงาน สร้างเงิน สร้างรายได้ในชุมชน

2.2 ส่งเสริมและสนับสนุนกลุ่มอาชีพต่างๆ ในตำบล

2.3 พัฒนารายได้ขององค์การบริหารส่วนตำบลคลองเรือให้มีรายได้เพียงพอที่จะพัฒนา ในด้านต่างๆ ตามนโยบาย

-2-

**3. นโยบายด้าน สังคม การศึกษา ศาสนาและวัฒนธรรม**

3.1 อนุรักษ์ บำรุงรักษา ศิลปะ วัฒนธรรม ขนบธรรมเนียมประเพณี และภูมิปัญญาท้องถิ่นให้คงความเป็นเอกลักษณ์

3.2 ส่งเสริมกิจการด้านการศาสนา โดยอาศัยความร่วมมือระหว่างบ้าน วัด โรงเรียนและหน่วยงานราชการ

3.3 สนับสนุนงานด้านการป้องกันและแก้ไขปัญหายาเสพติด

3.4 ส่งเสริมคุณภาพชีวิตของประชาชน ให้มีความปลอดภัยในชีวิตและทรัพย์สิน

3.5 ให้การสงเคราะห์ แก่ผู้ยากไร้ ผู้พิการ ผู้ด้อยโอกาส และผู้สูงอายุ ให้มีคุณภาพชีวิต ที่ดีสามารถพึ่งพาตนเองได้

3.6 พัฒนาคุณภาพการศึกษาของศูนย์พัฒนาเด็กเล็กให้มีมาตรฐานสูงขึ้น ส่งเสริมสนับสนุนโรงเรียนในเขตองค์การบริหารส่วนตำบลคลองเรือ เพื่อพัฒนาคุณภาพการศึกษาทั้งในและนอกระบบ

**4. ด้านการพัฒนาทรัพยากรธรรมชาติและสิ่งแวดล้อม**

4.1 พัฒนา ส่งเสริมการบริหารจัดการเรื่องขยะมูลฝอยให้สามารถจัดเก็บขยะได้รวดเร็ว และเป็นชุมชนที่น่าอยู่

4.2 อนุรักษ์และพัฒนาทรัพยากรธรรมชาติและปรับปรุงภูมิทัศน์ของถนนของตำบลคลองเรือ ให้สวยงามพัฒนาชุมชนให้มีสภาพแวดล้อมที่ดีน่าอยู่

4.3 พัฒนา ระบบระบายน้ำให้ได้มาตรฐาน เพื่อแก้ไขปัญหาน้ำท่วมอย่างถาวร พร้อมทั้งอนุรักษ์ ฟื้นฟู รักษาสิ่งแวดล้อมในชุมชน

**5. นโยบายด้านการสาธารณสุข**

5.1 ส่งเสริมการดำเนินกิจกรรมด้านการสร้างเสริมสุขภาพของประชาชน และการบริหารสาธารณสุขขั้นพื้นฐาน จัดระบบหลักประกันสุขภาพให้สามารถเป็นหน่วยงานที่ให้บริการด้านการสร้างเสริมสุขภาพ

5.2 ส่งเสริมสนับสนุนการควบคุมป้องกันการแพร่ระบาดของโรคติดต่อและโรคไม่ติดต่อ ที่เป็นอันตรายและการดูแลรักษาสุขภาพอนามัยของประชาชน

5.3 ส่งเสริมงานสุขภาพอนามัยและการจัดการสุขภาวะภาคประชาชน โดยผ่านกลุ่มอาสาสมัครสาธารณสุขมูลฐานประจำหมู่บ้าน

**6. นโยบายด้านการพัฒนาการบริหารจัดการองค์กรภายใต้ระบบธรรมาภิบาล**

6.1 ส่งเสริมการมีส่วนร่วมของประชาชนในการกำหนดทิศทางการบริหารองค์การบริหารส่วนตำบลในการพัฒนาท้องถิ่นอย่างต่อเนื่องทุกขั้นตอน

6.2 ปรับปรุงพัฒนา และจัดให้มีเครื่องมือ เครื่องใช้ และสถานที่ปฏิบัติงานให้เพียงพอและทันสมัย เพื่อความสะดวก รวดเร็ว และเอื้อต่อการให้บริการแก่ประชาชน

6.3 บริหารจัดการและพัฒนาขีดความสามารถเพื่อเพิ่มศักยภาพบุคลากร และสร้างแรงจูงใจ ในการปฏิบัติงาน จัดให้มีสวัสดิการและสิทธิประโยชน์ของบุคลากรอย่างทั่วถึง เพื่อเพิ่มขวัญกำลังใจ ให้กับบุคลากรขององค์การบริหารส่วนตำบลคลองเรือ


6.4 ส่งเสริมคุณธรรมจริยธรรมในองค์กร ส่งเสริมให้ประชาชนและบุคลากรขององค์การบริหารส่วนตำบลมีส่วนร่วม โดยสุจริต โปร่งใส สามารถตรวจสอบได้

6.5 ส่งเสริมการพัฒนาองค์การบริหารส่วนตำบลคลองเรือ ด้วยการใช้เทคโนโลยีสารสนเทศ เพื่อให้เกิดประสิทธิภาพในการปฏิบัติงานของเจ้าหน้าที่ และก่อให้เกิดประโยชน์แก่ประชาชน


-3-

6.6 บริหารงานด้วยความซื่อสัตย์ โปร่งใส จริงใจ สามารถตรวจสอบได้โดยคำนึงถึงผลประโยชน์ส่วนรวมของประชาชนในท้องถิ่น ภายใต้การปกครองระบอบประชาธิปไตยอันมีพระมหากษัตริย์ทรงเป็นประมุข โดยยึดหลักธรรมาภิบาลทั้งนี้ จะบริหารราชการขององค์การบริหารส่วนตำบลคลองเรือ ให้เป็นไปตามกรอบนโยบายที่ได้แถลงไว้ต่อสภาองค์การบริหารส่วนตำบลคลองเรือข้างต้น เพื่อที่จะสามารถพัฒนาตำบลคลองเรือ ให้เป็นเมืองน่าอยู่ประชาชนมีคุณภาพชีวิตที่ดี

กระผมจะปฏิบัติหน้าที่ราชการด้วยความตั้งใจ ซื่อสัตย์ สุจริตโปร่งใสและตรวจสอบได้ บนพื้นฐานของความถูกต้องตามระเบียบ กฎหมายเพื่อประโยชน์สุขของประชาชนในตำบลอย่างแท้จริง และกระผมพร้อมที่จะน้อมรับ คำแนะนำ คำเสนอแนะ จากท่านสมาชิกสภาองค์การบริหารส่วนตำบลคลองเรือ ทุกท่าน เพื่อให้องค์การบริหารส่วนตำบลคลองเรือของพวกเราทุกคน เจริญก้าวหน้าต่อไปอย่างยั่งยืน ขอขอบคุณทุกท่านครับ







**คำแถลงนโยบาย**

**ของ**

**นายทิพย์ชยภล เพทายวิราพันธ์**

**นายกองค์การบริหารส่วนตำบลคลองเรือ**

**แถลงต่อสภาองค์การบริหารส่วนตำบลคลองเรือ**

**วันที่ 11 มกราคม 2565**